Na temelju odredaba članka 15. Statuta Hrvatske komore socijalnih radnika (“Narodne novine”, broj 99/2021), Skupština Hrvatske komore socijalnih radnika na sjednici održanoj dana 30. studenog 2021. godine donijela je

**PRAVILNIK O PRAVIMA I DISCIPLINSKOJ ODGOVORNOSTI**  
**ČLANOVA KOMORE**

**I. OPĆE ODREDBE**

**Članak 1.**

1. Ovim Pravilnikom utvrđuju se prava i odgovornosti članova Hrvatske komore socijalnih radnika (u daljnjem tekstu: članovi Komore), način rada i nadležnost Disciplinskog suda HKSR (u daljnjem tekstu: Sud Komore) tijek postupka, određivanje kazni i mjera za povrede utvrđene zakonom, Statutom i drugim aktima Komore.

**II. PRAVA ČLANOVA KOMORE**

**Članak 2.**

1. Prava članova Komore su:
   * pravo na standard stručnog rada
   * pravo na stručno usavršavanje
   * pravo na stručnu pomoć i stručne savjete
   * pravo na odgovarajuću nagradu za rad
   * pravo na zaštitu u obavljanju poziva
   * pravo na materijalno obeštećenje u slučaju tjelesnih ili duševnih povreda ili smrti zadobivenih tijekom profesionalne aktivnosti
   * pravo na etičko ponašanje poslodavca
   * pravo na etičko ponašanje kolega
   * pravo na znanstveno istraživački rad
   * pravo na zaštitu od ugrožavanja ugleda i dostojanstva

**Članak 3.**

1. U pružanju zaštite prava, ugleda i zastupanju interesa svojih članova Komora će naročito:
   * osigurati pravne savjete i
   * reagirati na neopravdane i neutemeljene izjave u sredstvima javnog priopćavanja.
2. Član Komore ima pravo koristiti sve povlastice koje Komora ugovori s drugim pravnim i fizičkim osobama, o čemu je Komora dužna osigurati pravovremeno izvješćivanje svojih članova.

**III. ODGOVORNOST ČLANOVA KOMORE**

**Članak 4.**

1. Disciplinska odgovornost uključuje povrede dužnosti socijalnog rada.
2. Član Komore odgovara za teške i lakše povrede dužnosti socijalnog radnika pred Disciplinskim sudom Komore, određenim Statutom Komore.
3. Teške povrede dužnosti socijalnog radnika su:

– povreda obveze čuvanja profesionalne tajne

– teška povreda Etičkog kodeksa za djelatnost socijalnog rada kojom se osobito narušava ugled djelatnosti socijalnog rada koje ima teže značenje s obzirom na važnost i prirodu povrijeđene društvene vrijednosti, visinu materijalne štete ili druge posljedice te s obzirom na okolnosti pod kojima je radnja izvršena ili propuštena

– nestručno obavljanje djelatnosti socijalnog rada

– povreda obveze osiguranja od odgovornosti

– počinjenje kaznenog djela za koje je izrečena pravomoćna kazna zatvora

– tri puta izrečena mjera za lakše povrede dužnosti socijalnog radnika.

1. Lakše povrede dužnosti socijalnog radnika su:

– narušavanje ugleda socijalnog radnika i etičkog kodeksa za djelatnost socijalnog rada koje je lakšeg značenja

– povreda dužnosti socijalnog radnika ponašanjem prema korisniku usluga djelatnosti socijalnog rada, drugom socijalnom radniku, trećim osobama ili društvenoj zajednici

– neispunjavanje obveza iz članstva prema Komori

– neuredno vođenje dokumentacije djelatnosti socijalnog rada.

1. Kaznena i prekršajna odgovornost ne isključuje odgovornost socijalnog radnika pred Komorom.

**Članak 5.**

1. Postupak se pokreće i vodi protiv člana Komore sukladno odredbama Zakona o djelatnosti socijalnog rada, Statuta i drugih akata Komore.
2. U postupku pred Sudom Komore javnost je isključena osim ako Sud Komore ne odluči drugačije po zahtjevu zainteresirane osobe.
3. Dvojbe o postojanju činjenica koje tvore obilježja disciplinskog djela ili o kojima ovisi primjena Pravilnika, Sud Komore rješava odlukom na način koji je povoljniji za prijavljenog člana.
4. Sud Komore s jednakom pažnjom ispituje i utvrđuje činjenice koje terete prijavljenog člana i koje mu idu u korist.
5. Sud Komore dužan je jasno izložiti razloge za odluke koje donosi.

**IV. NADLEŽNOST I SASTAV SUDA KOMORE**

**Članak 6.**

1. Sud Komore je neovisno tijelo Komore koje odlučuje o disciplinskoj odgovornosti članova Komore u obavljanju djelatnosti socijalnog rada.
2. Disciplinski sud ima sedam članova: predsjednika, njegovog zamjenika i pet članova koji se biraju se na vrijeme od četiri godine i mogu biti ponovo birani.
3. Disciplinski sud donosi odluke natpolovičnom većinom svojih članova.
4. Dužnost predsjednika, njegovog zamjenika i članova Suda Komore prestaje istekom mandata na koji su izabrani, razrješenjem, ostavkom, brisanjem iz upisnika članova Komore ili smrću.
5. Članovi Upravnog i Nadzornog odbora Komore ne mogu biti članovi suda Komore.
6. Rad Suda Komore uređuje se Poslovnikom o radu Disciplinskog suda Komore.
7. Sud Komore provodi postupak te donosi odluku u Vijeću kojeg čine predsjednik Suda i dva člana ili zamjenik predsjednika suda i dva člana suda Komore koje odredi predsjednik suda ili zamjenik predsjednika suda.

**V. IZUZEĆE SUCA**

**Članak 7.**

1. Sudac Suda Komore će biti izuzet od obavljanja sudske dužnosti:
   * ako je sam oštećena strana u predmetu koji se rješava,
   * ako je sa sudionicima u postupku u braku ili izvanbračnoj zajednici, životnom partnerstvu, neformalnom životnom partnerstvu, sa strankom ili osobom ovlaštenom za zastupanje srodnik po krvi u ravnoj liniji, a u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka,
   * ako je sam optužen u tom predmetu,
   * ako u postupku sudjeluje kao svjedok,
   * ako je zaposlen u organizacijskoj jedinici kao i član Komore protiv kojeg se vodi postupak,
   * ako postoje druge okolnosti koje dovode u sumnju njegovu nepristranost i neutralnost.

**Članak 8.**

1. Sudac Suda Komore čim sazna da postoji koji razlog za izuzeće iz članka 7. Pravilnika, dužan je prekinuti svaki rad na tom predmetu i o tome izvijestiti predsjednika Suda Komore ili zamjenika predsjednika Suda Komore, koji će mu odrediti zamjenu.
2. Ako je riječ o izuzeću predsjednika Suda Komore , zamjenik predsjednika Suda Komore će ga zamijeniti.
3. o je riječ o izuzeću predsjednika Suda Komore i zamjenika predsjednika Suda Komore, odrediti će mu se zamjena natpolovičnom većinom između preostalih sudaca Komore koja će u tom predmetu obavljati dužnost predsjednika Suda Komore.

**VI. ZASTARA**

**Članak 9.**

1. Zastara za podnošenje prijave zastarijeva protekom šest mjeseci od saznanja osobe ovlaštene za pokretanje postupka, odnosno protekom jedne godine od učinjene povrede.
2. Zastara vođenja postupka nastupa protekom tri godine od pokretanja postupka. Zastara se prekida svakom radnjom koja se poduzima radi vođenja postupka.
3. Postupak za teške povrede zastarijeva nakon dvije godine, a za lakše povrede godinu dana od dana izvršene povrede.
4. Pokretanje i vođenje postupka za povrede koje imaju obilježja kaznenog djela zastarijeva po propisima kaznenog materijalnog prava.

**Članak 10.**

1. Ako je zbog povrede zbog koje se vodi disciplinski postupak protiv člana Komore ujedno pokrenut ili se vodi i kazneni ili prekršajni postupak, Sud Komore može prekinuti postupak do okončanja kaznenog odnosno prekršajnog postupka.
2. U slučaju iz stavka 1. ovog članka, zastara pred Sudom Komore ne teče, odnosno, nastavlja teći pravomoćnim okončanjem kaznenog odnosno prekršajnog postupka.

**VII. TIJEK POSTUPKA**

1. **PRIJAVA ZA POKRETANJE POSTUPKA**

**Članak 11.**

1. Prijavu povrede za utvrđivanje disciplinske odgovornosti članova Komore može podnijeti zainteresirana osoba ili po službenoj dužnosti ovlašteno tijelo Komore.

**Članak 12.**

1. Prijava povrede za utvrđivanje disciplinske odgovornosti podnosi se Komori, a predsjednik Komore obvezan je prijavu proslijediti Sudu Komore u roku od osam dana od dana primitka prijave.

**Članak 13.**

1. Prijava mora biti u pisanom obliku na propisanom obrascu objavljenoj na službenoj web stranici Hrvatske komore socijalnih radnika.

**Članak 14.**

1. Prijava mora sadržavati slijedeće podatke:
2. naznaku da se zahtjev podnosi Disciplinskom sudu Komore
3. ime i prezime člana protiv kojeg se pokreće postupak
4. podatke o zaposlenju prijavljenog člana
5. ime i prezime podnositelja prijave odnosno naziv podnositelja prijave, ako je podnositelj pravna osoba
6. tijek događaja zbog kojeg se podnosi prijava (činjenični opis)
7. vrijeme i mjesto izvršenja disciplinske povrede te ostale okolnosti koje su potrebne da se povreda što točnije odredi
8. naziv disciplinske povrede koja se prijavljenom članu Komore stavlja na teret (članak 4. stavak 2. Pravilnika)
9. dokaze iz kojih proizlazi osnovanost navoda iz prijave za pokretanje disciplinskog postupka, uz navođenje imena svjedoka i vještaka, spisa koje treba pregledati (primjerice, dokumentacija koja govori u prilog prijave) te predmeta koji mogu poslužiti kao dokaz.
10. **PRETHODNI POSTUPAK**

**Članak 15.**

1. Po primitku prijave Sud Komore provjerava ispunjenost pretpostavki za vođenje disciplinskog postupka.
2. Ako utvrdi da je prijava za utvrđivanje disciplinske odgovornosti nerazumljiva ili ne sadrži sve što je potrebno da bi se na temelju nje moglo postupati, pozvat će Zaključkom podnositelja prijave da ispravi odnosno dopuni prijavu u roku od 15 dana. U Zaključku će se prijavitelj upozoriti na posljedice propuštanja udovoljenju zahtjeva.
3. Ako podnositelj prijave u danom roku ne ispravi ili ne nadopuni prijavu, smatrat će se da je odustao od prijave, o čemu Sud Komore donosi rješenje.
4. Ako je prijavu podnijela neovlaštena osoba ili osoba koja nema pravnog interesa za podnošenje prijave, Sud Komore će odbaciti prijavu rješenjem.
5. Ako je prijavu podnijela anonimna osoba, Sud Komore neće ju uzeti u razmatranje.
6. Rješenja iz stavka 3. i 4. ovog članka moraju imati uvod, izreku i obrazloženje te sadržavati uputu o pravnom lijeku.

**Članak 16.**

1. Tijekom prethodnog postupka, Sud Komore je dužan provjeriti sve činjenice i dokaze navedene u prijavi povrede za utvrđivanje disciplinske odgovornosti.
2. Sud Komore će u svakom slučaju zatražiti prethodno očitovanje te potrebnu dokumentaciju od prijavljenog člana Komore protiv kojeg je podnesena prijava povrede za utvrđivanje disciplinske odgovornosti.
3. Sud Komore može zatražiti očitovanje i od ravnatelja ustanove u kojoj je član Komore zaposlen odnosno njegovog poslodavca.
4. Prijavljenom članu Komore i ostalim osobama od kojih se traži očitovanje će se uz poziv za očitovanje dostaviti i prijepis prijave povrede za utvrđivanje disciplinske odgovornosti kao i dokumentacija koju je podnositelj priložio uz prijavu.

**Članak 17.**

1. Rok za prethodno očitovanje iz članka 16. ovog Pravilnika je 30 dana od dana primitka dopisa za očitovanje. Ako se član Komore protiv kojeg je podnesena prijava, odnosno pozvana osoba ne očituje u roku od 30 dana, Sud Komore će donijeti svoje mišljenje na temelju stanja spisa o čemu će člana Komore, odnosno drugu pozvanu osobu, poučiti u pozivu za prethodno očitovanje.
2. Sud Komore može zatražiti stručno mišljenje od Povjerenstva za stručni nadzor ili Etičkog povjerenstva ukoliko je isto potrebno za donošenje odluke. Rok za dostavu stručnog mišljenja je 30 dana od dana primitka istog zahtjeva.
3. Sud Komore nije vezan danim prethodnim mišljenjem Povjerenstva, ali prilikom donošenja odluke će obrazložiti razloge za usvajanje ili ne usvajanje stručnog mišljenja.
4. Ukoliko je protiv istog člana Komore podneseno više prijava za provođenje postupka, predsjednik Suda Komore ili zamjenik predsjednika Suda Komore može odlučiti da se o svim zahtjevima odlučuje u istom postupku.

**Članak 18.**

1. Nakon okončanja prethodnog postupka, Sud Komore odbacuje prijavu povrede za utvrđivanje disciplinske odgovornosti ako nisu utvrđene pretpostavke za vođenje disciplinskog postupka.
2. Rješenje kojom se prijava za pokretanje postupka odbija vijeće Suda Komore će izreći:

- ako nisu utvrđeni elementi za vođenje postupka iz članka 4. ovoga Pravilnika,

- ako podnositelj prijave do zaključenja prethodnog postupka odustane od prijave,

- ako je nastupila zastara pokretanja ili vođenja postupka

- ako je prijavu podnijela neovlaštena osoba ili osoba koja nema pravnog interesa .

1. **DISCIPLINSKI POSTUPAK**

**Članak 19.**

1. Ako Sud Komore utvrdi da je prijava povrede za utvrđivanje disciplinske odgovornosti opravdana, donijeti će Zaključak o pokretanju disciplinskog postupka.
2. U Zaključku o pokretanju disciplinskog postupka će se navesti opis povrede dužnosti socijalnog rada.
3. Protiv Zaključka o pokretanju disciplinskog postupka nije dopuštena žalba.
4. Predsjednik ili zamjenik vijeća Suda Komore odredit će dan i vrijeme rasprave najkasnije u roku od četiri mjeseca od završetka prethodnog postupka.

**Članak 20.**

1. Pismeni poziv za raspravu sadrži: naziv Suda Komore, naziv podnositelja prijave za pokretanje postupka, ime i prezime člana Komore protiv kojeg je pokrenut postupak, opis povrede koja mu se stavlja na teret, ime i prezime osoba koje se pozivaju, adrese, svojstvo u kojem se osobe pozivaju, mjesto, dan i sat održavanja rasprave, potpis predsjednika ili zamjenika predsjednika Suda Komore.
2. Vrijeme između dostave poziva članu Komore protiv kojeg je pokrenut postupak i dana rasprave ne smije biti kraće od 15 dana.
3. Poziv članu Komore protiv kojeg je pokrenut postupak, osim elemenata iz prethodnog stavka ovog članka, mora sadržavati: uputu o pravu člana Komore na obranu i branitelja u postupku, te upozorenje članu Komore da se rasprava može održati i bez njegove prisutnosti sukladno odredbama čl, 23. st. 7. i 8. ovog Pravilnika.
4. Prijavljenog člana upozorit će se u pozivu da se rasprava može održati u slučaju neopravdanog nedolaska na raspravu njegovog urednog pozvanog branitelja ili uzimanja branitelja tek na raspravi.
5. Prijavljenom članu će se u pozivu naznačiti da na raspravu može doći s dokazima za svoju obranu ili da dokaze pravovremeno predloži Sudu Komore najkasnije u roku 3 dana prije zakazane rasprave.
6. Ako pozvana osoba zbog bolesti ili drugog opravdanog razloga ne može pristupiti raspravi dužna je bez odgode nakon primitka poziva o tome obavijestiti Sud Komore.

**Članak 21.**

1. Pozivi, obavijesti, odluke i drugi dokumenti u svezi s postupkom osobno se dostavljaju članu Komore protiv kojeg se vodi postupak ili preporučeno s povratnicom na adresu stana ili zaposlenja.
2. Ukoliko prijavljeni član ima branitelja, odluke, dopisi i pozivi dostavljaju se njegovom branitelju na adresu odvjetničkog ureda ili putem elektroničke pošte odvjetničkog ureda.
3. Ako član Komore ili branitelj prijavljenog člana Komore odbije primitak ili se dostava nije mogla izvršiti preporučenom pošiljkom, pozivi, obavijesti, odluke i drugi dokumenti dostavljaju se isticanjem na oglasnoj ploči sjedišta Komore.
4. Ako se odluka i dopis (pozivi i druga pismena) ne mogu dostaviti prijavljenom članu ili njegovom branitelju, te podnositelju prijave, jer nisu Sudu Komore prijavili promjenu adrese ili postoje okolnosti koje ukazuju da očito izbjegavaju primitak odluke ili dopisa, Sud Komore će, osim poziva za raspravu, istaknuti odluku ili dopis na oglasnoj ploči sjedišta Komore i protekom roka od 15 dana od stavljanja na oglasnu ploču, dostava se smatra uredno obavljenom. Na isti način postupit će se i u slučaju dostave konačne odluke radi njezina izvršenja.

**Glavna rasprava**

**Članak 22.**

1. U pripremi rasprave vijeće Suda Komore obustavit će rješenjem provođenje disciplinskog postupka i dostaviti rješenje strankama uz obavijest o tome osobama koje su pozvane na raspravu, u slijedećim slučajevima;
2. ako je podnositelj prijave odustao od prijave za utvrđivanje disciplinske odgovornosti protiv člana Komore prije nego što je rasprava započela.
3. ako je prijavljen član Komore za isto djelo već konačno proglašen odgovornim, oslobođen od odgovornosti ili je postupak protiv njega rješenjem konačno obustavljen,
4. ako se postupak ne može voditi zbog zastare ili ako postoje druge okolnosti koje isključuju pokretanje i vođenje postupka.

**Članak 23.**

1. Raspravi mogu prisustvovati samo osobe koje su pozvane od predsjednika ili zamjenika predsjednika Suda Komore.
2. Raspravi prisustvuju član Komore protiv kojeg se vodi postupak te njegov branitelj ukoliko ga ima.
3. Član Komore ima se pravo braniti sam ili uz stručnu pomoć branitelja kojega će sam izabrati iz reda odvjetnika.
4. Člana Komore protiv kojeg je pokrenut disciplinski postupak mora se poučiti o njegovom pravu na obranu uz pomoć odvjetnika.
5. Rasprava se može održati u odsutnosti uredno pozvanih osoba ako tako odluči Vijeće suda Komore.
6. Ako prijavljeni član Komore ne dođe na raspravu, iako je uredno pozvan ili mu se poziv nije mogao uručiti zbog neprijavljivanja Komori promjene prebivališta ili boravišta, Vijeće Suda Komore može odlučiti da se rasprava održi i u njegovoj odsutnosti.
7. Rasprava se može održati bez prisutnosti člana Komore koji je bio uredno pozvan, ali nije pristupio raspravi ili mu se poziv nije mogao uručiti jer je promijenio adresu, a o to nije obavijestio Sud Komore ili je očito da izbjegava poziv, uz uvjet da njegova prisutnost nije nužna i da je prije toga bio ispitan ili se pisano očitovao o prijavi za utvrđivanje disciplinske odgovornosti.
8. Iznimno, rasprava se može održati i bez prisutnosti prijavljenog člana i u slučaju da se prijavljeni član nije očitovao o prijavi, ako je dva puta uzastopno uredno pozvan, a pozivu se nije odazvao niti je opravdao nedolazak te je očito da prijavljeni član namjerno izbjegava sudjelovanje u postupku ili odugovlači postupak.

**Članak 24.**

1. Vijeće Suda Komore može iznimno odgoditi raspravu:
   * kad nisu pristupile pozvane osobe, a predsjednik ili zamjenik vijeća Suda Komore ocijeni da je njihova prisutnost potrebna,
   * ako je potrebno provesti daljnje ili nove dokaze, a stanje iz spisa nije dovoljno razjašnjeno
   * zbog opravdanog izostanka člana vijeća Suda Komore.
2. Odluku o odgodi rasprave donosi Vijeće Suda Komore po službenoj dužnosti ili na prijedlog kojeg od sudionika u postupku, ako ocijeni da je prijedlog opravdan.
3. Protiv odluke o odgodi rasprave žalba nije dopuštena.

**Članak 25.**

1. Raspravom pred vijećem Suda Komore vodi predsjednik ili zamjenik predsjednika Vijeća Suda Komore.
2. Kad predsjednik ili zamjenik predsjednika vijeća Suda Komore utvrdi da su na raspravu došle sve pozvane osobe ili kad predsjednik ili zamjenik predsjednika vijeća Suda Komore odluči da se rasprava održi u odsutnosti neke od pozvanih osoba, pozvat će člana Komore protiv kojeg je pokrenut postupak i od njega uzeti osobne podatke te utvrditi dali član Komore ima branitelja.
3. Nakon toga utvrđuje jesu li došle sve pozvane osobe, a ukoliko nisu, provjerava jesu li im pozivi predani i jesu li opravdale svoj izostanak.
4. Predsjednik ili zamjenik predsjednika vijeća Suda Komore otvara zasjedanje i objavljuje predmet rasprave i sastav vijeća Suda Komore
5. Rasprava počinje čitanjem prijave za pokretanje disciplinskog postupka. Prijavu za pokretanje disciplinskog postupka čita predsjednik ili zamjenik predsjednika vijeća Suda Komore.

**Članak 26.**

1. Prilikom ispitivanja prijavljenog člana Komore, a prije uzimanja njegovog iskaza, predsjednik ili zamjenik predsjednika vijeća Suda Komore poziva prijavljenog člana da se očituje o prijavi za pokretanje disciplinskog postupka, o svakoj pojedinoj točki prijave, te da se očituje da li se smatra odgovornim za disciplinsku povredu..

**Članak 27.**

1. Prijavljenog člana koji se očitovao odgovornim za disciplinsku povredu, predsjednik ili zamjenik predsjednika vijeća Suda Komore uputit će člana Komore da može osobno ili uz branitelja ako ga ima, u pisanom obliku iznijeti svoju obranu na početku dokaznog postupka, i to o svim okolnostima koje ga terete te da može iznijeti sve činjenice koje mu idu u korist.
2. Nakon toga prelazi se na ispitivanje prijavljenog člana Komore.
3. Članu Komore protiv kojeg je pokrenut postupak treba omogućiti da se u neometanom izlaganju izjasni o svim okolnostima koje ga terete i da iznese sve činjenice koje mu idu u korist i predloži dokaze koji mu služe za obranu.
4. Nakon što prijavljeni član iznese svoju obranu, mogu mu se postavljati pitanja. Prvi postavlja pitanja branitelj prijavljenog člana Komore ako ga ovaj ima, a zatim predsjednik ili zamjenik predsjednika vijeća Suda Komore, te ostali članovi vijeća Suda mogu postavljati pitanja prijavljenom članu radi otklanjanja praznina, proturječnosti i nejasnoća u obrani.
5. Stranke imaju pravo na raspravi predlagati ispitivanje svjedoka te izvoditi i druge dokaze.
6. Predsjednik ili zamjenik predsjednika vijeća Suda Komore pozvat će prijavljenog člana Komore i njegovog branitelja da obrazlože dokazne prijedloge koje namjeravaju izvesti na raspravi.

**Članak 28.**

1. Predsjednik ili zamjenik predsjednika vijeća Suda Komore upoznaju člana Komore i njegovog branitelja sa mogućnostima dopune dokaznog postupka.
2. Ako pozvane osobe nemaju prijedloga za dopunu dokaznog postupka ili je vijeće Suda Komore odbilo dokazni prijedlog, predsjednik ili zamjenik predsjednika vijeća Suda Komore objavit će da je dokazni postupak završen.

**Članak 29.**

1. Kada radi nedolaska prijavljenog člana Komore ili njegovog branitelja ako ga ima, ne postoje uvjeti za održavanje rasprave, vijeće Suda Komore može odrediti da se prisutni svjedok ispita i bez vođenja rasprave.

**Članak 30.**

1. Dužnost je predsjednika ili zamjenika predsjednika vijeća Suda Komore da se brine o održavanju reda u tijeku rasprave. Ako neka osoba svojim ponašanjem narušava red, predsjednik ili zamjenik vijeća Suda Komore će je opomenuti te ako i nakon opomene, koja se unosi u zapisnik, ponovo narušava red, predsjednik ili zamjenik vijeća Suda Komore je može udaljiti iz prostorije u kojoj se održava rasprava.
2. Predsjednik ili zamjenik predsjednika vijeća Suda Komore može, nakon prethodne opomene, prekinuti osobu koja u svojoj riječi vrijeđa red i moral ili vrijeđa drugoga ili se upušta u ponavljanja ili izlaganja koja očito nemaju veze s predmetom.
3. U zapisnik se mora navesti da je riječ bila prekinuta i zašto je bila prekinuta.

**Dokazni postupak**

**Članak 31.**

1. Stranke u postupku dužne su iznijeti činjenice i predložiti dokaze na kojima se temelji prijava ili kojima se pobijaju navodi iz prijave.

**Članak 32.**

1. Svaka osoba koja se poziva kao svjedok dužna je odazvati se pozivu i svjedočiti, osim u slučajevima određenim zakonom.
2. Predsjednik ili zamjenik predsjednika vijeća Suda Komore uputit će svjedoke na mjesto koje je za njih određeno, gdje će pričekati dok budu pozvani radi ispitivanja.
3. Predsjednik ili zamjenik vijeća Suda Komore dužan je upozoriti svjedoke da su u postupku dužni govoriti istinu te da davanje lažnog iskaza predstavlja kazneno djelo.

**Članak 33.**

1. Kao svjedoci pozivaju se osobe za koje je vjerojatno da će moći dati obavijesti o povredi i o drugim okolnostima koje su važne za donošenje odluke.

**Članak 34.**

1. Predsjednik ili zamjenik predsjednika vijeća Suda Komore uzima osobne podatke svjedoka te njegov odnos sa članom Komore protiv kojeg se vodi postupak.
2. Svjedoka se poziva da iznese sve što mu je o predmetu poznato, kao i izvor informacija o čemu svjedoči.
3. Nakon iskaza svjedoka, predsjednik ili zamjenik predsjednika vijeća Suda Komore, članovi vijeća Suda Komore, član Komore protiv kojeg se vodi postupak, odnosno njegov branitelj mogu svjedoku postavljati pitanja radi provjere, dopune i razjašnjenja činjeničnog stanja.
4. Svjedoci se mogu suočiti ako se njihovi iskazi o važnim činjenicama ne slažu.
5. Svjedoka se može suočiti sa drugim svjedokom ili prijavljenim članom ako se njihovi iskazi ne slažu o važnim činjenicama. Suočeni će se posebno ispitati o svakoj okolnosti o kojoj se njihovi iskazi ne slažu. Istovremeno se mogu suočiti samo dva svjedoka.

**Članak 35.**

1. Isprave koje služe kao dokaz dužne su podnijeti osobe koje se na njih pozivaju.

**Članak 36.**

1. Nakon završenog dokaznog postupka, predsjednik ili zamjenik predsjednika vijeća Suda Komore daje riječ strankama i branitelju.
2. Prvo govori osobno član Komore protiv kojeg se vodi postupak ili branitelj.
3. Nakon svih završnih govora predsjednik ili zamjenik predsjednika vijeća Suda Komore objavit će da je rasprava završena.

**Zapisnik**

**Članak 37.**

1. Zapisnik vodi zapisničar kojeg između redova izabranih sudaca Suda Komore imenuje predsjednik ili zamjenik predsjednika vijeća Suda Komore.

**Članak 38.**

1. Na raspravi se vodi zapisnik u koji se, u bitnome, mora unijeti cijeli tijek rasprave, a on mora osobito sadržavati:

* sastav Vijeća Suda Komore pred kojim se održava rasprava,
* mjesto gdje se održava rasprava,
* dan i sat kad je rasprava započeta i završena,
* imena i prezimena prisutnih osoba i u kojem svojstvu prisustvuju,
* naznaku povrede zbog koje se održava rasprava,
* bitne podatke o tijeku i sadržaju rasprave,
* dokaze koji su izvedeni,
* pročitane zapisnike i druge podneske,
* primjedbe stranki u svezi s pročitanim zapisnicima,
* sadržaj donijete odluke te podatak da je objavljena.

1. U zapisnik se unosi u obliku pripovijedanja samo bitan sadržaj danih iskaza i izjava. Pitanja se unose u zapisnik samo ako je potrebno da se razumije odgovor.

**Članak 39.**

1. Zapisnik se mora voditi uredno i u njemu se ne smije ništa izbrisati, dodati ili mijenjati.
2. Sve preinake, ispravci i dodaci unose se na kraju zapisnika i moraju ih ovjeriti osobe koje potpisuju zapisnik.
3. Zapisnik potpisuju predsjednik ili zamjenik predsjednika vijeća Suda Komore, članovi vijeća Suda Komore, član Komore protiv kojeg se vodi disciplinski postupak, njegov branitelj, te saslušani svjedoci i zapisničar.

**Vijećanje i glasovanje**

**Članak 40.**

1. Po završetku rasprave vijeće Suda Komore će se povući na vijećanje i glasovanje radi donošenja odluke.
2. O vijećanju i glasovanju sastavlja se poseban zapisnik u koji se unosi odluka vijeća Suda Komore.

**Članak 41.**

1. Odluka se donosi većinom glasova članova vijeća Suda Komore.
2. Vijeće Suda Komore temelji svoju odluku samo na činjenicama i dokazima koji su izneseni na raspravi.
3. Vijeće Suda Komore je dužno savjesno ocijeniti svaki dokaz pojedinačno i sve dokaze zajedno te na temelju takve ocjene izvesti zaključak je li neka činjenica dokazana.

**Objava odluke**

**Članak 42.**

1. Nakon što je vijeće Suda Komore, nakon vijećanja i glasovanja, donijelo odluku, predsjednik ili zamjenik predsjednika vijeća Suda Komore istu će odmah objaviti u prisutnosti pozvanih osoba.
2. Ako vijeće Suda Komore ne može nakon rasprave istog dana izreći odluku, odgodit će objavu odluke najviše za tri dana od rasprave i odrediti vrijeme i mjesto objave odluke.
3. Predsjednik ili zamjenik predsjednika vijeća Suda Komore će u prisutnosti sudionika postupka pročitati izreku odluke i priopćiti ukratko razloge odluke.
4. Objava odluke objavit će se i kad prijavljeni član, opunomoćenik ili branitelj nisu prisutni.
5. Ako prijavljeni član Komore i njegov branitelj nisu bili prisutni na objavi odluke, predsjednik ili zamjenik predsjednika vijeća Suda Komore će im odluku dostavi u pisanoj formi.

**VIII. VRSTE ODLUKA**

**Članak 43.**

1. U disciplinskom postupku donose se odluke, zaključci i rješenja.
2. Zaključkom se poziva prijavitelja da dopuni prijavu povrede za utvrđivanje disciplinske odgovornosti.
3. Zaključkom se odlučuje o pokretanju disciplinskog postupka.
4. Rješenjem se član Komore oslobađa odgovornosti ili se proglašava odgovornim.

**Članak 44.**

1. Odluku kojom se član Komore oslobađa odgovornosti Vijeće Suda Komore će izreći:  
    1. ako djelo za koje se člana Komore tereti ne predstavlja povredu iz članka 4. ovoga

Pravilnika

2. ako se utvrdi da postoje okolnosti koje isključuju disciplinsku odgovornost

3. ako nije dokazano da je član Komore počinio djelo za koje ga se tereti.

**Članak 45.**

1. Rješenje kojom se član Komore proglašava odgovornim sadrži mora imati uvod, izreku, obrazloženje i uputu o pravnom lijeku.
2. Uvod sadrži: naziv Suda Komore, sastav vijeća Suda Komore, imena i prezimena članova Suda Komore i zapisničara, ime i prezime člana Komore protiv kojeg se vodio postupak, vrstu povrede zbog kojeg se vodio postupak, dan rasprave, ime i prezime podnositelja prijave i branitelja, te dan donošenja i dan objave izrečene odluke.
3. Izreka sadrži osobne podatke o članu Komore protiv kojeg se vodio postupak i odluku kojom se član Komore proglašava odgovornom za djelo zbog kojeg se vodio postupak ili kojom se oslobađa odgovornosti ili kojom se zahtjev za pokretanje postupka odbija, kao i odluku o troškovima postupka..
4. Obrazloženje treba sadržavati razloge za svaku točku rješenja.
5. Uputa o pravnom lijeku sadrži rok u kojem se može podnijeti tužba Upravnom sudu.

**Članak 46.**

1. Rješenje se mora pisano sastaviti i dostaviti članu Komore protiv kojeg se vodio postupak, njegovom branitelju ako ga ima, te podnositelju prijave u roku od trideset dana od dana objave.
2. Rješenje potpisuje predsjednik ili zamjenik predsjednika vijeća Suda Komore.

**IX. TUŽBA**

**Članak 47.**

1. Protiv rješenja Vijeća Suda Komore žalba nije dopuštena, ali se može pokrenuti upravni spor.

**X. TROŠKOVI POSTUPKA**

**Članak 48.**

1. Troškove postupka čine izdaci učinjeni u povodu postupka od prijave povrede za utvrđivanje disciplinske odgovornosti do završetka disciplinskog postupka i izdaci za poduzete radnje u prethodnom i disciplinskom postupku, a obuhvaćaju:  
   - naknade za predsjednika i zamjenika predsjednika Suda Komore, članove vijeća Suda Komore, te zapisničara
2. Visinu troškova iz stavka 1. t. 1. ovog članka određuje odlukom Upravni odbor Komore.

**Članak 49.**

1. Troškove odvjetnika snosi član Komore koji ga je angažirao, neovisno o ishodu postupka.

**XI. KAZNE I MJERE**

**Članak 50.**

1. Za teže povrede članu Komore se mogu izreći slijedeće mjere i kazne:

1. ukor,

2. javni ukor,

3. novčana kazna,

4. mjera privremene zabrane obavljanja djelatnosti socijalnog rada od mjesec dana do godinu dana

5. prestanak prava na obavljanje djelatnosti socijalnog rada.

1. Za lakše povrede ugleda socijalnog radnika članu Komore mogu se izreći slijedeće mjere i kazne:

1.opomena ili

2.novčana kazna.

1. Uz svaku mjeru i kaznu iz ovog članka, osim uz mjeru prestanka prava na obavljanje djelatnosti socijalnog rada, članu Komore može se odrediti mjera dodatne izobrazbe.

**Članak 51.**

1. Novčana kazna za teške povrede ugleda socijalnog radnika izriče se na vrijeme od jednog do šest mjeseci, u mjesečnom iznosu od 20 % ukupne plaće isplaćene u mjesecu u kojem je kazna izrečena.
2. Novčana kazna lakše povrede ugleda socijalnog radnika iznosi 10 % plaće člana Komore isplaćene u mjesecu u kojem je kazna izrečena.
3. Zbroj novčanih kazni izrečenih u jednom mjesecu za lakše i teške povrede dužnosti socijalnog radnika ne može iznositi više od 30 % ukupne plaće isplaćene članu Komore u tom mjesecu.
4. Izrečena novčana kazna plaća se Komori.
5. Ako je članu Komore izrečena novčana kazna, u rješenju će se naznačiti rok u kojem je on dužan istu platiti.
6. Najkraći rok za plaćanje novčane kazne iznosi trideset dana, a najdulji tri mjeseca od dana izvršnosti rješenja.
7. Kada novčana kazna izrečena za povredu, nije u cijelosti ili djelomično plaćena u roku koji je određen rješenjem vijeća Suda Komore, naplatit će se prisilno.
8. Sredstva prikupljena novčanim kaznama od disciplinske odgovornosti koristit će se za programe stručnog usavršavanja članova Komore.

**XII. IZVRŠENJE KAZNI I MJERA**

**Članak 52.**

1. Mjere i kazne izvršavaju se kad odluka postane izvršna.
2. Javni ukor može se objaviti u glasilu Komore, web stranici i u drugim sredstvima javnog priopćavanja sukladno odluci Suda Komore u svakom pojedinom slučaju.
3. Izvršenje disciplinske mjere zastarijeva nakon šest mjeseci od dana pravomoćnosti rješenja kojim je izrečena disciplinska mjera odnosno od dana isteka roka na koji je izvršenje disciplinske mjere odgođeno.
4. Pravomoćna odluka Suda Komore kojom je izrečena novčana kazna ovršna je isprava.

**Članak 53.**

1. O izrečenim kaznama Komora vodi evidenciju.
2. Prijepis izvršne odluke o izrečenoj kazni odlaže se u Registar, a u slučaju odluke o privremenoj zabrani obavljanja djelatnosti socijalnog rada ili prestanka prava na obavljanje djelatnosti socijalnog rada , predsjednik Komore izvješćuje poslodavca tog člana Komore.

**Članak 54.**

1. Javni ukor i mjera privremene zabrane obavljanje djelatnosti socijalnog rada brišu se iz evidencije kazni nakon šest godina od kada je odluka o kazni postala izvršna, pod uvjetom da član Komore nije počinio novu povredu.
2. Ostale mjere, osim prestanka prava na obavljanje djelatnosti socijalnog rada brišu se iz evidencije kazni nakon tri godine od kada je odluka o kazni postala izvršna, pod uvjetom da član Komore nije počinio novu povredu.
3. Podaci o mjerama i kaznama brisanim iz evidencije, u smislu ovog članka ovog Pravilnika, ne mogu se davati niti koristiti u novom postupku.

**Članak 55.**

1. Protekom rokova iz članka 54. ovog Pravilnika, član Komore kojem je izrečena mjera ili kazna smatra se rehabilitiranim.

**XIII PRIJELAZNE I ZAVRŠNE ODREDBE**

**Članak 56.**

1. Postupci započeti prije dana stupanja na snagu ovoga Pravilnika dovršit će se prema odredbama Pravilnika o pravima i disciplinskoj odgovornosti članova komore koji je bio na snazi u vrijeme pokretanja postupka.

**Članak 57.**

1. Danom stupanja na snagu ovoga Pravilnika prestaje važiti Pravilnik o pravima i disciplinskoj odgovornosti članova Komore koji je objavljen na web stranici HKSR od 29.01.2016. godine.

**Članak 58.**

1. Ovaj Pravilnik objavljuje se na web stranici Komore i stupa na snagu osmog dana od dana objavljivanja.

KLASA: 012-02/21-01/02

URBROJ: 539/01-21-13

Zagreb, 30.11.2021. godine

Predsjednik Hrvatske komore socijalnih radnika  
mr. sc. Antun Ilijaš, dipl. socijalni radnik,v. r.

Ovaj Pravilnik objavljen je na mrežnoj stranici Komore dana 01.12.2021. godine i stupio je na snagu dana 09.12.2021. godine.

Predsjednik Hrvatske komore socijalnih radnika  
mr. sc. Antun Ilijaš, dipl. socijalni radnik,v.r.

KLASA:

URBROJ:

U ZAGREBU, \_\_\_\_\_\_\_\_\_\_\_\_\_\_\_\_\_\_\_\_\_\_

IME I PREZIME ILI NASLOV PODNOSITELJA

PRIJAVE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ADRESA ELEKTORNIČKE POŠTE (EMAIL):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

BROJ TELEFONA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ BROJ MOBITELA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJAVA POVREDE ZA UTVRĐIVANJE DISCIPLINSKE ODGOVORNOSTI**

**protiv**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime prijavljenog socijalnog radnika/ice)

Z a p o s l e n/a u / kod\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naznaka mjesta zaposlenja socijalnog radnika/ice)

Prijava povrede za utvrđivanje disciplinske odgovornosti podnosi se iz razloga (opisati događaj zbog kojeg se pokreće postupak, navesti vrijeme i mjesto izvršenja povrede odnosno opisati sve okolnosti potrebne da se povreda što točnije odredi):

a da je time počinio/la disciplinsku povredu:

- iz članka 4. stavka 2. točke \_\_\_\_\_\_\_\_\_\_\_\_ Pravilnika o pravima i disciplinskoj odgovornosti članova Hrvatske komore socijalnih radnika

- iz članka \_\_\_\_\_\_\_\_\_\_\_\_\_\_\_\_ Etičkog kodeksa socijalnih radnica i socijalnih radnika u djelatnosti socijalnog rada

- iz članka \_\_\_\_\_\_\_\_\_\_\_\_\_\_\_\_\_\_ Zakona o djelatnosti socijalnog rada

Dokazi kojima se potkrjepljuju navedene činjenice:

Stoga se predlaže: utvrđivanje disciplinske odgovornosti protiv prijavljenog socijalnog radnika /ice , održavanje rasprave pred Disciplinskim sudom Komore, kao i (molimo navesti dokaze koje predlažete izvesti, odnosno naznaku imena svjedoka i vještaka koje treba saslušati, spisa koje treba razgledati, itd.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis podnositelja prijave ili naslova podnositelja prijave)

Prilog:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*U slučaju da se iz neke ustanove prijavljuje više socijalnih radnika/ica, molimo da se za svaku osobu ponaosob popunit ovaj formular

\*Sukladno članku 15. Pravilnika je propisano da ukoliko utvrdi da je prijava za pokretanje postupka nerazumljiva ili ne sadrži sve što je potrebno da bi se na temelju nje moglo postupati, pozvat će zaključkom podnositelja prijave da ispravi odnosno dopuni prijavu u roku od petnaest dana. Ako podnositelj prijave u danom roku ne ispravi ili nadopuni prijavu, smatrat će se da je odustao od prijave, o čemu Disciplinski sud prvog stupnja donosi rješenje protiv kojeg se može uložiti žalba Sudu Komore drugog stupnja.